open-index/open-wikipedia-markdown huggingface dataset:
The Great Southern Trendkill

**The Great Southern Trendkill** on metallimusiikkiyhtye Panteran vuonna 1996 julkaistu albumi. Levy tuotettiin Chasin Jason Studiosilla Teksasissa, ja laulu Trent Reznorin Nothing Studiosilla New Orleansissa. Tuottajina toimivat Terry Date ja Vinnie Paul. Ennen albumin nauhoituksia 1995 laulaja Phil Anselmo oli vieraantunut muista jäsenistä ja täten Phil nauhoitti kappaleiden lauluosuudet omassa kotikaupungissaan New Orleansissa, kuten levyn kansivihossa mainitaan.
Levy on aiempiin Panteran tuotoksiin verrattuna suhteellisen raskassävyinen. Kitara on viritetty alemmas kuin aiemmilla albumeilla, ja Phil Anselmon lauluosuudet ovat kahdennettuja, jotta syntyisi "demoninen" efekti. Albumilla on paljon death metal- elementtejä.

Albumi ylsi Suomen virallisen listan sijalle 4. Yhdysvalloissa albumi nousi niin ikään Billboard 200 -listan sijalle 4.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Phil Anselmo – laulu
* Rex Brown – basso, taustalaulu
* Dimebag Darrell – kitara, taustalaulu
* Vinnie Paul – rummut, taustalaulu

## Arvostelut
* Allmusic: 
* Artistdirect: 
* Chronicles of Chaos: 9/10
* Entertainment Weekly: C+
* Rolling Stone: 

## Saavutukset
### RIAA:n sertifikaatit

## Lähteet

## Aiheesta muualla
* 
*
V8-Magazine

**V8-Magazine** on Suomen vanhin amerikkalaisten autojen harrastajille suunnattu erikoislehti. Lehti on koko historiansa ajan ollut Suomen suurin oman alansa julkaisu, vaikka sillä on aikojen saatossa ollut myös lukuisia kilpailijoita, kuten 1980-luvulla perustetut Hot Rod Special, Street & Race ja 1990-luvulla perustetut Kromi & Poweri ja Roadline. Kilpailijat eivät ole olleet kovinkaan pitkäikäisiä, ja V8-Magazine on tällä hetkellä Amerikan Rauta -lehden lisäksi ainoa amerikkalaisten autojen harrastajille suunnattu erikoislehti.

Lehdessä esitellään sekä koti- että ulkomaisten harrastajien omistamia amerikkalaisvalmisteisia autoja. Mukana on sekä uusia että vanhoja, entisöityjä ja rakennettuja autoja ja myös moottoripyöräesittelyjä sekä amerikkalaisten autojen pienoismalleihin keskittynyt palsta.

## Historia
V8-Magazine on perustettu vuonna 1978, jolloin lehteä ilmestyi yksi numero, 1/78. Lehteä julkaistaan 10 numeroa vuodessa. 1980-luvulla julkaistiin viisi teemanumeroa, "Cruisin' Extra", "Show & Go Extra", "V8 Extra", "50's Extra" ja "60's Extra".

Lehden perustajat Kim Pettersson, Berndt W. Ekman ja Riitta Ekman kustansivat lehteä aina vuoden 1994 kevääseen asti. He myivät V8-Magazinen Helsinki Medialle, josta sittemmin tuli osa Sanoma Media Finlandia. Helsinki Media yhdisti lehden kustantamansa kilpailijan, Street & Race -lehden, kanssa. Marraskuussa 2014 Sanoma myi lehden Fokus Medialle.

V8-Magazinen päätoimittajana toimi vuodet 1978–1994 Kim Petterson ja vuoden 1994 toukokuusta lähtien Street & Race -lehden perustaja ja päätoimittaja Jarmo Markkanen.

## Lähteet
Mark Blundell

**Mark Blundell** (s. 8. huhtikuuta 1966 Barnet, Englanti, Iso-Britannia) on englantilainen kilpa-autoilija, joka ajoi F1-sarjaa 1991 ja 1993–1995. Uransa aikana Blundell ehti ajaa Brabhamilla, Ligierilla, Tyrrellilla ja McLarenilla. Hän ei voittanut yhtään osakilpailua mutta saavutti kolme kolmossijaa.

Ennen F1-uraansa Blundell ajoi 14–17-vuotiaana motocrossia, josta sai vaikutteita mutkiin ajamisesta sateella siirtyessään Formula Ford 1600-kilpa-autosarjaan. 

F1-uransa jälkeen Blundell siirtyi vuonna 1996 CART -sarjaan, jossa hän ajoi vuoden 2000 loppuun asti PacWest Racing Groupin toista autoa.

Hän oli kausilla 2002–2008 brittiläisen ITV-televisiokanavan F1-kommentaattori.

Blundell toimii perustamansa MP Partners manageritoimiston toimitusjohtajana. Hänen yhtiökumppaninaan oli aluksi toinen F1-kuski Martin Brundle kanssa, joka siirtyi pois yrityksestä keskittyäkseen F1-kommentaattoriuraansa BBC:llä. 

## Lähteet

## Aiheesta muualla
* https://www.motorsportmagazine.com/archive/article/april-2012/85/lunch
Ensiesiintyminen

**Ensiesiintyminen** tai **debyytti** () on termi, jolla tarkoitetaan esimerkiksi artistin tai nyrkkeilijän ensimmäistä julkista esiintymistä.

Aikoinaan myös nuorten aristokratiaan tai yläluokkaan kuuluvien naisten seurapiireihin astumista sanottiin debytoinniksi. Alkujaan debyytti toteutettiin tanssiaisten tai kutsujen muodossa. ”Ensiesiintyminen” oli merkki siitä, että debytantti on saavuttanut aikuisuuden ja debyytissä hänet esiteltiin muodollisesti mahdollisille kosijoille ja näiden perheille.  

## Katso myös
* Esikoisalbumi

## Lähteet
Laboratorioanalyytikko

**Laboratorioanalyytikko (AMK)** on tekniikan alan ammattikorkeakoulututkinto, jonka laajuus on 210 opintopistettä. Tutkinnon voi suorittaa 3,5 vuodessa.

Laboratorioanalyytikko on laboratorioalan ammattikorkeakoulututkinto. Ensimmäiset laboratorioanalyytikot valmistuivat Helsingin ammattikorkeakoulu Stadiasta vuonna 2000. Laboratorioanalyytikko työskentelee tutkimuslaitosten ja teollisuuden laboratorioissa. Tyypillisiä työtehtäviä ovat muun muassa tutkimus-, tuotekehitys-, laadunvalvonta- ja suunnittelutehtävät sekä asiantuntija- ja esimiestehtävät. Laboratorioanalyytikko voi myös toimia myynti- ja markkinointitehtävissä.

Laboratorioanalyytikon tutkinto-ohjelmaan voi 1.1.2014 alkaen hakeutua opiskelijaksi vain Metropolia Ammattikorkeakouluun, joka vastaa koko Suomen laboratorioanalyytikkokoulutuksesta. Laboratorioanalytiikan oppijan polku koostuu seuraavista moduuleista: Orientoituminen laboratorioanalytiikkaan (30 op), Laiteanalytiikka (15 op), Vesianalytiikka (15 op), Biokemiallinen analytiikka (15 op), Laadunvarmistus (15 op), Luonnonaineiden kemia ja tutkimus (15 op), Environmental and forensic analysis (30 op) ja Molekyyleistä tuotteeksi (15 op). Lisäksi opintoihin kuuluu harjoittelu (30 op), opinnäytetyö (15 op) sekä vapaasti valittavia opintoja (15 op).  Suuri osa opintojen laboratorionharjoituksista suoritetaan erilaisina projekteina, joista osa tehdään yhteistyönä työelämän kanssa. 

Laboratorioanalyytikon koulutus eroaa bioanalyytikkokoulutuksesta siinä, että laboratorioanalyytikko ei ota näytteitä potilaista. Laboratorioalan työkenttä on kuitenkin hyvin laaja-alainen; koulutus antaa valmiudet työskennellä muun muassa ympäristötutkimuksen, elintarvikevalvonnan, lääkekehityksen, biologisen ja biolääketieteellisen tutkimuksen ja kemian teollisuuden parissa. Työtehtävien hallitseminen edellyttää hyvää laboratorioalan osaamista niin kemiallisen analytiikan kuin biotieteiden osalta.
Amerikan Samoan jalkapallomaajoukkue

**Amerikan Samoan jalkapallomaajoukkue** edustaa Amerikan Samoaa kansainvälisissä maajoukkuekilpailuissa. Amerikan Samoan jalkapalloliitto on FIFAn Oseanian maanosaliiton OFC:n jäsen. 

Amerikan Samoan maajoukkue on eräs huonoimmista maajoukkueista. Se on voittanut vain yhden virallisen maaottelun. Marraskuussa 2011 se voitti Tongan maalein 2–1. Epävirallisista otteluista Amerikan Samoa on saavuttanut yhden voiton Wallis ja Futunaa vastaan, joka ei ole OFC:n tai FIFAn jäsen, maalein 3–0 vuonna 1983. Sen nimissä on myös jalkapallomaajoukkueiden yhdessä ottelussa päästettyjen maalien ennätys, kun 2002 MM-kisojen karsintaottelussa vuonna 2001 se hävisi Australialle maalein 31–0. Joukkue ei ole koskaan selviytynyt arvokisojen lopputurnaukseen.

Amerikan Samoa on FIFA-rankingin viimeisellä jaetulla sijalla kahdeksan muun maan kanssa. 70&nbsp;000 asukkaan Amerikan Samoalla jalkapallo on varsin pieni laji, suositumpia ovat manner-Yhdysvalloissakin suositut amerikkalainen jalkapallo, baseball ja koripallo.

## Lähteet

## Aiheesta muualla
* Maajoukkue Amerikan Samoan jalkapalloliiton sivuilla
Kasuga

**Kasuga** () on kaupunki Fukuokan prefektuurissa Kyūshūn saarella Japanissa. Se sijaitsee aivan Fukuokan eteläpuolella ja liittyy saumattomasti Fukuokan suurkaupunkialueeseen. Kasugassa on 112&nbsp;120 asukasta (vuonna 2014) ja sen pinta-ala on 14,15 neliökilometriä.

Nimi ”Kasuga” on peräisin Kasuga-jinjan pyhäköltä, joka perustettiin vuonna 768, kun Fujiwara-klaanin kami tuotiin paikalle Naran Kasuga-taishasta. Japanin kunnallishallinnon perustamisen yhteydessä vuonna 1889 Kasugasta tehtiin kylä. Maaseutukaupungiksi se nousi vuonna 1953, minkä jälkeen se alkoi kasvaa voimakkaasti Fukuokan nukkumalähiönä. Kaupunkioikeudet Kasuga sai lopulta 1. huhtikuuta 1972.

## Lähteet

## Aiheesta muualla

* Kaupungin viralliset sivut
Iizuka

**Iizuka** () on kaupunki Fukuokan prefektuurissa Kyūshūn saarella Japanissa. Se sijaitsee sisämaassa prefektuurin keskiosassa Fukuokan ja Kita-Kyūshūn suurkaupunkien välimaastossa. Kaupungin keskiosa on Ongajoen tasangolla ja tiheään rakennettu, itä- ja länsiosat kohoavat vuoristoon luonnonalueille. Iizukassa on 131&nbsp;225 asukasta (vuonna 2014) ja sen pinta-ala on 214,13 neliökilometriä.

Paikkakunta kehittyi Nagasaki-kaidō-tien varren postiasemana (*shukuba*). Japanin kunnallishallinnon perustamisen yhteydessä vuonna 1889 Iizukasta tehtiin maaseutukaupunki. Sen väkiluku kasvoi nopeasti alueella kukoistaneen hiiliteollisuuden ansiosta, ja vuonna 1932 se saikin kaupunkioikeudet. Iizuka laajeni huomattavasti kuntaliitosten kautta vuosina 1963 ja 2006, jolloin perustettiin kokonaan uusi kaupunki Chikuhon, Honamin, Kaitan ja Shōnain maaseutukaupunkien liittyessä Iizukaan. Nykyisin se tunnetaan yliopistokaupunkina ja esimerkiksi informaatioteknologian keskuksena.

Iizukan tärkeimpiin nähtävyyksiin kuuluvat hiilimagnaatti Itō Den’emonin vanha talo, Kaho-teatteri ja Nagasaki-kaidōn postiaseman jäänteet. Kaupunkia palvelevat JR Kyūshūn Sasaguri-linja, Chikuhō-päälinja ja Gotōji-linja.

## Ilmasto

## Lähteet

## Aiheesta muualla

* Kaupungin internetsivut
Luettelo tekniikan ja liikenteen alan tutkinnoista

Tämä on **luettelo tekniikan ja liikenteen alan tutkinnoista**.

## Tekniikan ja liikenteen alan ammatilliset perustutkinnot
* Jalkinealan perustutkinto: suutari
* Tekstiilialan perustutkinto: tekstiilinvalmistaja
* Vaatetusalan perustutkinto: pukuompelija, vaatturi
* Painoviestinnän perustutkinto: painotuotantoassistentti
* Kone- ja metallialan perustutkinto: kunnossapitoasentaja, levyseppähitsaaja, koneistaja
* Talotekniikan perustutkinto: kiinteistönhoitaja, putkiasentaja, kylmälaiteasentaja
* Autoalan perustutkinto: ajoneuvoasentaja, autokorinkorjaaja, automaalari, automyyjä, varaosamyyjä
* Lentokoneasennuksen perustutkinto: lentokoneasentaja
* Lennonjohdon perustutkinto: lennonjohtaja
* Logistiikan perustutkinto: autonkuljettaja, varastonhoitaja, lentoasemahuoltaja
* Sähköalan perustutkinto: automaatioasentaja, elektroniikka-asentaja, sähköasentaja
* Rakennusalan perustutkinto: maarakentaja, talonrakentaja, maarakennuskoneen kuljettaja
* Maanmittausalan perustutkinto: kartoittaja
* Puualan perustutkinto: puuseppä
* Veneenrakennuksen perustutkinto: veneenrakentaja
* Verhoilu- ja sisustusalan perustutkinto: sisustaja, verhoilija
* Pintakäsittelyalan perustutkinto: maalari, pintakäsittelijä, lattianpäällystäjä, korroosionestomaalari
* Kemiantekniikan perustutkinto: prosessinhoitaja
* Laboratorioalan perustutkinto: laborantti
* Paperiteollisuuden perustutkinto: paperiprosessinhoitaja, paperinjalostaja
* Elintarvikealan perustutkinto: elintarvikkeiden valmistaja, leipuri-kondiittori
* Merenkulkualan perustutkinto: korjaaja, vahtiperämies, vahtikonemestari, laivasähköasentaja
* Kello- ja mikromekaniikan perustutkinto: kelloseppä, mikromekaanikko
* Muovi- ja kumitekniikan perustutkinto: muovituotevalmistaja
* Suunnitteluassistentin perustutkinto: suunnitteluassistentti
* Turvallisuusalan perustutkinto: turvallisuusvalvoja

## Tekniikan ja liikenteen alan ammattikorkeakoulututkinnot
* Merenkulun ammattikorkeakoulututkinto, Merikapteeni (AMK)
* Tekniikan ammattikorkeakoulututkinto, Insinööri (AMK)
* Tekniikan ammattikorkeakoulututkinto, Laboratorioanalyytikko (AMK)

## Katso myös

*Teknistieteelliset yliopistotutkinnot
H-Star

**H-Star** on suomalaisen Hans Groopin suunnittelema urheilullinen perhepurjevene. H-stareja lienee aikoinaan valmistettu pari sataa kappaletta. Vuodesta 1980 alkaen Nordic Boats, vuodesta 1981 Venetekno. Dieselmoottorina alun perin tyypillisesti 7 hevosvoimainen BMW D7, potkuri taittolapainen. Lopullisen sisustuksen on piirtänyt Berndt Lindquist. Erillinen WC-tila. Ei täyttä seisomakorkeutta.

## Lähteet
* 

### Viitteet

## Aiheesta muualla
* http://www.advertti.fi/veneily/
EULA

**End User License Agreement** eli **EULA** () on sopimus
tietokoneohjelmiston oikeuksien haltijan ja ohjelmiston ostajan välillä. Ostaja saa ohjelmiston käyttöoikeuden sitoutuessaan sopimuksen ehtoihin. 

EULA on yksi eniten arvostelluista ohjelmistojen lisensointimalleista, sillä lukeakseen lisenssin ehdot käyttäjän täytyy joissakin tapauksissa automaattisesti hyväksyä ne ensin avaamalla tuotteen pakkaus. Suomalaisessa oikeuskäytännössä tämän kaltaista niin kutsuttua shrink-wrap -sopimusta ei pidetä kuluttajaa sitovana. 

## Katso myös
* Omisteinen ohjelmisto

## Lähteet

## Aiheesta muualla
* Criticism of EULAs from the Electronic Frontier Foundation
* Javacool Software EULAlyzer
* EULAscan - Community review of EULAs 
* EULA Library (on GripeWiki)
Paraskeva Piriminiläinen

Pyhittäjä **Paraskeva Piriminiläinen** on  pyhä Karjalan valistajien joukossa. Hän oli Artemi Verkolalaisen sisko.

## Elämä
Paraskevan kerrotaan olleen salamaniskuun kuolleen ja myöhemmin pyhäksi julistetun Artemi Verkolalaisen sisko. Ihmiset luulivat onnettomuuden tapahtuneen pojan syntisyyden vuoksi. Tämän vuoksi perheeseen kohdistui halveksuntaa muitten taholta. Tästä huolimatta Paraskeva varttui hurskaudessa. Kun Artemin maatumaton ja ihmeitä aikaansaava ruumis löydettiin kerrotaan Paraskevan vetäytyneen tuntemattomaan paikkaan huomiota välttääkseen.

## Kuoleman jälkeen
Novgorodin metropoliitta tarkisti vuonna 1619 Artemin jäännökset ja vahvisti häneen kohdistuvan kunnioituksen pyhänä. Saman vuoden aikana kerrotaan Piriministä Pyhän Georgioksen kirkosta löytyneen naisen jäännökset, joista levisi taivaallisen hyvä tuoksu. Paraskevan kerrotaan ilmestyneen eräälle hurskaalle kristitylle miehelle ja kertoneen nimensä sekä sen, että löytyneet jäännökset olivat hänen. Hänen kerrotaan myös kehottaneen miestä tulemaan kirkkoon parantuakseen sairaudestaan. Paraskevan pyhäinjäännösten äärellä kerrotaan tapahtunen useita parantumisia, jonka vuoksi paikalle rakennettiin hänen kunniakseen nimetty rukoushuone.

Ortodoksinen kirkko kunnioittaa Paraskevan muistoa 28. lokakuuta. Häntä pidetään yhtenä Karjalan valistajista..

## Lähteet

## Aiheesta muualla

* Pyhittäjä Paraskeva Piriminiläinen
Edison Méndez

**Edison Méndez** (s. 16. maaliskuuta 1979 Valle del Chota, Ecuador) on ecuadorilainen jalkapalloilija, pelipaikaltaan keskikenttäpelaaja.

Méndez pelasi muun muassa Alankomaiden Eredivisiessä PSV Eindhovenin joukkueessa. Aiemmin urallaan hän pelasi Ecuadorin ja Meksikon pääsarjoissa.

Méndez pelasi Ecuadorin maajoukkueessa 112 maaottelua ja teki niissä 18 maalia vuosina 2000–2014. Hän edusti Ecuadoria MM-kisoissa vuosina 2002, 2006 ja 2014.

## Lähteet
Tuomi (nimi)

**Tuomi** on suomenkielinen nimi, joka esiintyy sukunimenä ja harvinaisena naisen etunimenä. Nimi tulee puun nimestä tuomi.

Etunimenä Tuomi on harvinainen naisen etunimi. Tuomin nimipäivä on 15. huhtikuuta. Suomessa on vuoden 2019 loppuun mennessä ollut 74 Tuomi-nimistä naista ja alle 20 miestä.

## Tunnettuja Tuomi-nimisiä
* Tuomi Elmgren-Heinonen (1903–2000), laulaja, toimittaja, kirjailija ja antroposofi

## Lähteet
Virallinen lehti

**Virallinen lehti** () on suomalainen lakisääteisiä ja muita virallisia ilmoituksia ja kuulutuksia sekä valtiollisia asioita sisältävä lehti. Nykyisin sitä julkaisee Virallinen lehti Kustannus Oy (entinen Edita Publishing Oy). Lehti ilmestyy tiistaisin ja perjantaisin. Lehden päätoimittaja on Jari Linhala.

Virallinen lehti perustettiin vuonna 1820 alkujaan nimellä *Finlands allmänna tidning* ja se on Suomen vanhin edelleen ilmestyvä lehti. Sen ensimmäinen numero ilmestyi 3. tammikuuta 1820. Virallisten ilmoitusten ja kuulutusten lisäksi siinä julkaistiin alkujaan myös sekä koti- että ulkomaisia uutisia. Ajan tavan mukaan se julkaisi jatkokertomuksena myös novelleja ja muuta kaunokirjallisuutta. Lehti oli levikiltään usean vuosikymmenen ajan ylivoimaisesti Suomen suurin.

Vuonna 1856 keisari Aleksanteri II päätti, että valtion oli ryhdyttävä julkaisemaan myös suomenkielistä virallista lehteä. Saman vuoden marraskuussa ilmestyikin *Suomen Julkisia Sanomia* -lehden näytenumero. Alkujaan sen tuli sisältää tietoa hallituksen toimista ja maan hallinnosta sekä artikkeleja uskonnollisista ja moraalisista kysymyksistä ja maataloudesta. Vuonna 1866 sen nimeksi tuli *Suomalainen Wirallinen lehti*.

Molemmat viralliset lehdet lakkasivat kuitenkin jo 1800-luvun lopulla julkaisemasta laajempaa mielenkiintoa herättäneitä kirjoituksia, ja niiden sisällöksi jäivät lähes yksinomaan viralliset kuulutukset, jotka lain tai asetuksen mukaan oli niissä julkaistava.

Vuonna 1899 perustettiin Suomeen myös venäjänkielinen virallinen lehti, *[[Finljandskaja gazeta]]*, joka ilmestyi Suomen itsenäistymiseen saakka.

Vuonna 1931 säädettiin nykyinen laki virallisesta lehdestä. Silloin suomen- ja ruotsinkielinen lehti yhdistettiin ja lehti sai nykyisen nimensä *Virallinen lehti – Officiella tidningen*. Lain mukaan ”lehdessä julkaistaan muun muassa ne ilmoitukset, kuulutukset ja muut asiakirjat, jotka, sen mukaan kuin erikseen on säädetty, on tiedotettava virallisessa lehdessä tai virallisissa lehdissä”. Siitä lähtien lehden sisältö on pysynyt jokseenkin samana. Muutamia kuulutusryhmiä on tosin poistettu ja toisia lisätty. Sitä paitsi lehteen on lisätty *Hyvää virkakieltä* -palsta sekä vuodesta 1974 lähtien julkaistu *Valtioneuvoston viikko*.

Virallisen lehden painettu versio lakkasi ilmestymästä 31.12.2018, ja vuoden 2019 alusta lehteä on julkaistu vain sähköisesti.

## Katso myös
*Euroopan unionin virallinen lehti

## Lähteet

## Aiheesta muualla

* Virallinen lehti
* Credita 
* Laki virallisesta lehdestä
* Suomalaisen Wirallisen Lehden numerot vuosilta 1866–1910 Historiallisessa sanomalehtikirjastossa
* Finlands allmänna tidningin numerot vuosilta 1820–1910 Historiallisessa sanomalehtikirjastossa
George Stephenson

**George Stephenson** (9. kesäkuuta 1781 Wylam, Northumberland, Englanti – 12. elokuuta 1848 Chesterfield, Derbyshire, Englanti) oli englantilainen koneinsinööri, joka suunnitteli kuuluisan ja historiallisesti tärkeän *[[Stephensonin Rocket-veturi|Rocket]]*-höyryveturin. Hänet tunnetaan myös ”Rautateiden isänä”.

Stephenson syntyi Wylamissa lähellä Newcastle upon Tyneä köyhään perheeseen. Hän meni nuorena kaivoksille konemieheksi töihin, mutta opiskeli samaan aikaan iltakoulussa lukemista, kirjoittamista ja laskentoa. Vuonna 1811 hän korjasi Killingworthin kaivoksen pumppulaitteiston, ja tästä saamansa maineen turvin nousi lähiseudun kaivosten koneasiantuntijaksi. Hänen erityisalakseen tulivat kaivosten höyrykoneet.

Vuonna 1818 Stephenson kehitti kaivoskäyttöön turvalampun samaan aikaan kun keksijä Sir Humphrey Davy kehitti omansa. Toimintaperiaate oli samanlainen mutta rakenne erilainen. Davy ei uskonut, että kouluttamaton mies keksisi jotain niin hienoa, ja syytti Stephensonia idean varastamisesta. 

Stephensonin lamppumalli levisi Koillis-Englantiin, Davyn lamppu muualle.

Ensimmäiset höyryveturit, lokomotiivit, oli julkistettu 1804. Vuonna 1814 Stephenson suunnitteli omansa. Kaikkiaan Stephenson rakensi Killingworthissa 16 veturia. Kaivosveturit olivat liian raskaita kulkemaan puuraiteilla, ja valurautaiset raiteet olivat hauraita. Stephenson paransi raiteiden suunnittelua.

Stephenson pääsi osallistumaan Stocktonin ja Darlingtonin välisen junaradan suunnitteluun. Hän huomasi, että vähäisetkin ylä- ja alamäet hidastivat junia suuresti. Siksi seuraavissa ratahankkeissa Manchesterin ja Liverpoolin seuduilla Stephenson panosti radan vaakasuoruuteen ja rakensi kaarisiltoja ja kallioleikkauksia.  

## Katso myös
* Robert Stephenson

## Aiheesta muualla

* Elämäkerta. *Cotton times*. 
* Elämäkerta. *Spartacus schoolnet*. 
* Ensimmäisen rautatiejunan satavuotismuisto. Syyskuun 27. p:nä 1825 kuljetti Stepbensonin "Experiment"-veturi ensimmäisen matkustajajunansa Stocktonin ja Darlingtonin välillä, Aamulehti, 27.9.1925, nro 222, s. 8, Kansalliskirjaston digitaaliset aineistot
Jani & Jetsetters

**Jani & Jetsetters** on vuonna 2003 perustettu riihimäkeläinen tanssiyhtye. Yhtye yhdistää musiikissaan 1950- ja 1960- luvun kitarointia, rock- ja popmusiikkia sekä perinteistä iskelmää. Jani & Jetsetters osallistui vuoden 2007 Suomen euro­viisu­karsintoihin kappaleilla ”Etupenkillä” ja ”Musta sulhanen”.  

Yhtye jättäytyi syyskuussa 2016 määrittelemättömän pituiselle tauolle esiintymisistään.  

## Jäsenet

*Jani Forsman – laulu (Lars Peuravirta Project)
*Jari Mattila – kitara (Kulkukoirat, Badding Rockers)
*Petteri Pyhähuhta – rummut, basso (Rockets, Öiset kitarat, Tyrskykitarat)
*Kai Seppälä – kitara (Rockets, Öiset kitarat)

## Entiset jäsenet

* Arto Määttä – basso (Housewreckers)
* Jussi Kinnunen – basso, (Hassisen kone, Freud Marx Engels & Jung)
* Jari Luostari – basso (Fakta Beat, Freud Marx Engels & Jung, Kulkukoirat)

## Julkaisut
### Albumit
*Uusi aalto (2006)
*Unelmien kiitotie (2008)
*Matkalaiset (2009)
*Uuden elämän alku (2013)

### Singlet

*Tulvii joki (2005)
*Jätä mut (2006)
*Rakkaus sokeaksi saa (2006)
*Pidän kii (2008)
*Lennä pois (2009)
*Kumpikin (2009)
*Unta ja Hopeaa (2009)
*Viileää (2011)
* Kesällä kello viisi (2013)
* Uuden elämän alku (2013)
* Tulkaa kotiin (2013)

### Muut
* Sininen suru (2008), tarkoitettu Unelmien kiitotie -albumille

## Lähteet

## Aiheesta muualla
*Epäviralliset fanisivut 

### Jetsetters-aiheisia lehtijuttuja ja haastatteluita
*http://satumaa.yle.fi/saunoo-tahtien-kanssa/2010-10-12/jani-forsman-rakastaa-60-lukua
*http://yle.fi/alueet/etela-karjala/2009/10/jani_amp_jetsetters_etela-karjalan_radion_vieraana_1081325.html
*http://www.ess.fi/?article=256230
*http://www.apu.fi/artikkeli/keikalle-elvis-kampauksessa
*http://musictonic.com/music/Jani+Forsman#v=KBpgUL4Df7Y
*http://www.pirkanmaansanomat.fi/nakoislehdet/2009/43/primapaper/12
*http://satumaa.yle.fi/audio/1867
Sisäelimet

**Sisäelimet** ovat kehon sisäisten toimintojen suorittajia, jotka muodostavat toiminnallisia kokonaisuuksia, kuten ruoansulatus ja verenkierto.

Jokaisella sisäelimellä on oma, yksilöllinen tehtävänsä, mutta joidenkin sisäelinten toiminnot ovat ihmisen elämän kannalta tärkeämpiä. Esimerkiksi keuhkot ja sydän ovat sisäelimistä tärkeimpiä. Sydän ylläpitää ihmisen verenkiertojärjestelmää, jota ilman ihmisen elämä olisi mahdotonta, kun taas keuhkot tuovat soluhengityksessä tarvittavaa happea ihmisen elimistöön, ja poistaa siitä syntyneen hiilidioksidin.

Mikäli sisäelin tuhoutuu, voidaan joltakulta kuolleelta siirtää sisäelin tai sitten tehdä se keinotekoisesti. Munuaisen voi siirtää myös elävältä ihmiseltä, sillä yksi kahdesta munuaisesta riittää.

## Ihmisen sisäelimiä
* haima
* kohtu
* maksa
* mahalaukku
* munuaiset
* paksusuoli
* perna
* peräsuoli
* ohutsuoli
* sappirakko
* virtsarakko
* aivot
* keuhkot

## Elinsiirto

Elinsiirto on leikkaustoimenpide, jossa elin poistetaan toisesta kehosta ja siirretään toiseen esimerkiksi kyseisen elimen vajaatoiminnan vuoksi. Useimmiten keho, josta elin poistetaan on kuollut, mutta esimerkiksi munuaisenpoiston voi suorittaa elävälle henkilölle, koska toinen munuainen ei ole elintärkeä elin. Elinsiirtoja suorittava henkilö on nimeltään elinsiirtokirurgi.

Elinsiirtoja tehtiin HUS:issa vuonna 2023 yhteensä 475, joista 321 eli valtaosa olivat munuaissiirtoja.

## Lähteet
Linjaorganisaatio

**Linjaorganisaatio** on organisaatiomalli, jonka lähtökohtana on suora ohjaus: jokaisella toimijalla on vain yksi johtaja, ja toiminnasta viime kädessä vastaa yksi henkilö. Malli perustuu hierarkiaan.

Linjaorganisaatio on yksinkertainen, ja siinä vallitsee tarkoin määritelty työnjako. Valta- ja vastuusuhteet ovat selkeät, ja johtamisen keinoina ovat käskyt ja niiden toteutuksen valvonta. Kannustimena toimii lähinnä määriteltyjen rangaistusten välttäminen. Työntekijän ei odoteta olevan oma-aloitteinen tai itsenäinen vaan kuuliainen.

## Edut ja haitat
Linjaorganisaatiossa yksilöille on jaettu tehtävät, joiden tarkoitus on ollut alun perin rakentaa organisaatio jäsenten tietotaidon varaan. Linjaorganisaatio on hierarkian avulla yksinkertainen selittää.

Linjaorganisaatio voi johtaa tylsistyttäviin rutiinitöihin erikoistumisen vuoksi. Organisaation kasvaessa tai muutostilanteessa linjaorganisaatio koetaan usein jäykäksi ja kaavamaiseksi. Organisaation kasvaessa linjaorganisaatiota täydennetään monesti muilla malleilla, eli esimerkiksi matriisiorganisaatiolla, prosessiorganisaatiolla tai projektiorganisaatiolla.

Sotilasorganisaatioissa ja poikkeusoloissa linjaorganisaatio ja siihen liittyvä esimies- ja alaistehtävät mahdollistavat nopean päätöksenteon ja niiden toimeenpanon poikkeuksellisissa olosuhteissa.

## Linja-esikuntaorganisaatio
Linja-esikuntaorganisaatio on linjaorganisaatiosta kehittynyt organisaatiorakenne, jossa johdon apuna on 
asiantuntijoista koostuva esikuntaelin. Esikunta on kuitenkin sivuelin, jolla ei ole oikeutta antaa määräyksiä, vaan vain neuvoja ja ohjeita. Linja-esikuntaorganisaatiossa vaikeuksia voivat aiheuttaa ohjeiden ja käskyjen erottaminen toisistaan, koska usein ohjeet koetaan asiantuntijana toimivan lähettäjän auktoriteetin vuoksi käskyiksi.

## Lähteet
Mikko Hyyrynen

**Mikko Hyyrynen** (s. 1. marraskuuta 1977 Lappeenranta) on suomalainen jalkapalloilija ja jalkapallovalmentaja. Hän oli pelipaikaltaan hyökkääjä.

## Ura
Hyyrynen aloitti Veikkausliiga-uransa FC Lahdessakaudella 2001, tehden ensiesiintymisensä 22. huhtikuuta 2001 Valkeakosken Hakaa vastaan pelatussa ottelussa. Lahdesta hän siirtyi vuonna 2002 Ykkösessä pelanneeseen TPS:aan, joka sittemmin tosin nousi kyseisen kauden päätteeksi Veikkausliigaan. Hyyrynen edusti TPS:aa viisi kautta ennen siirtymistään Myllykosken Palloon kaudeksi 2007. Sieltä matka jatkui kahdeksi kaudeksi FF Jaroon. Kausi 2008 oli maalien muodossa Hyyryselle menestyksekäs, sillä hän voitti Iltalehden leijonapörssin ja oli yhdellätoista maalillaan liigan kolmanneksi paras maalintekijä.

Hyyrynen siirtyi kaudeksi 2010 JJK:hon, jonka kanssa hän teki kahden vuoden sopimuksen marraskuussa 2009. Hän pelasi Jyväskylässä kaksi kautta ja saavutti sinä aikana yhden pronssimitalin vuonna 2011. Kaudeksi 2012 hän palasi jälleen Turun Palloseuraan, voittaen ensimmäisenä vuotenaan jälleen pronssia.

Hyyrynen on pelannut kaksi ottelua Suomen A-maajoukkueessa.

Vuonna 2013 Hyyrynen aloitti TPS:ssä pelaamisen ohella valmennustehtävissä, kun hän valmensi seuran yhteistyöseura Åbo IFK:ta Kakkosessa. Kaudeksi 2014 hän siirtyi TPS:n A-juniorien päävalmentajaksi. 

## Lähteet
Toimintokohtainen organisaatio

**Toimintokohtainen organisaatio** tai **toiminto-organisaatio** tai **funktionaalinen organisaatio** on organisaatiorakenne, jonka määräävät ne toiminnot, joita yrityksessä tai yhteisössä on olemassa. Sitä käytetään paljon muun muassa kauppaliikkeissä, varsinkin tavarataloissa, joissa jako eri toimintoihin tapahtuu luontevasti tuoteryhmittäin. Suuressa tavaratalossa tuotteiden löytäminen vaatisi asiakkaalta kohtuutonta vaivaa ellei tuotteita olisi järjestetty eri osastoihin ja osastoissa eri tuoteryhmiin.

Toimintokohtaisessa organisaatiossa toimijoilla on useampia suoria esimiehiä, joista jokainen vastaa oman erikoisalansa toiminnasta. Toimintokohtainen organisoituminen perustuu siis erikoistumiselle. Sen haittana ovat, että se suosii autoritaarista johtamistyyliä ja on muutosherkkyydeltään heikko. Tieto kulkee helposti vain ylhäältä alas, esimiehiltä alaisille, ja synergia eri toimintojen välillä on heikkoa. Päätöksenteko on keskitetty ylimmälle johdolle.

Toiminto-organisaatio juontaa juurensa 1900-luvun alun Henry Fordin ja Frederick Winslow Taylorin ajatuksiin, joiden keskiössä olivat mekanistinen lähestymistapa, yksityiskohtainen työnjako ja tehokas valvonta, joka korosti johdon kyvykkyyttä. Suomen julkisella sektorilla tämä organisaatiomalli alkoi yleistyä 1960-luvulla.

Matriisiorganisaatio on yhdistelmä linja- ja toimintokohtaisesta organisaatiomallista.

## Lähteet
Hilbertin hotelli

Matematiikassa **Hilbertin hotelli** on paradoksi, jolla pyritään havainnollistamaan äärettömyyden käsitettä. Paradoksi esittää ajatuksen suuresta hotellista jossa on ääretön määrä huoneita, ja ne ovat kaikki täynnä. Paradoksin pointti on, että koska huoneita on ääretön määrä, vaikka hotelli on näennäisesti täynnä, uusia vieraita saadaan aina majoitettua. Tämä onnistuu pyytämällä vierasta huoneessa 1 siirtymään huoneeseen 2, ja huoneen 2 vierasta siirtymään huoneeseen 3 ja niin edelleen äärettömästi. Toisin sanoen: uusien vieraiden rajallinen määrä n saadaan majoitettua siirtämällä jokainen nykyisistä vieraista huoneesta i huoneeseen i+n . 

Uusien vieraiden määrän ei tarvitse kuitenkaan olla rajallinen: hotellin omistaja voi ottaa numeroituvasti äärettömän määrän uusia vieraita siirtämällä jokaisen vieraan huoneesta i huoneeseen 2i vapauttaen rajattoman määrän huoneita.

Paradoksin synty on jäljitetty vuoteen 1924, kun David Hilbert esitti luennollaan ajatuksen äärettömän suuresta hotellista. Hilbert ei kuitenkaan julkaissut paradoksia missään. Laajalti tunnetuksi se tuli vasta 1900-luvun loppupuolella.

## Lähteet
Playa de las Américas

**Playa de las Américas** on Kanariansaarten Teneriffan etelärannikolla sijaitseva turistikylä, joka kuuluu Aronan kuntaan. Paikalliset asuvat vieressä olevassa Los Cristianos -nimisessä kylässä, joka on myös turistikylä. Itse Américasissa asuu myös jonkin verran paikallisia.

Playa de las Américas on suosittu lomakohde, johon Suomestakin järjestetään paljon matkoja. Américaksessa on kolme hiekkarantaa: turistien suosima Playa de las Vistas (joka on puoliksi Los Cristianosin puolella), Playa del Bobo ja Playa de Troya, joka on suosittu varsinkin nuorten keskuudessa.

Américas elää kokonaan turisteista, mikä näkyy muun muassa kylän myymälöissä, jotka eivät vietä siestaa kuten Los Cristianoksessa tai muissa kylissä. Turistipuodit ovat usein avoinna koko päivän ja loma-aikoinakin. 

Playa de las Américakseen järjestävät matkoja Tjäreborg, TUI Finland, Lomamatkat, Aurinkomatkat ja Easyloma.fi.

## Aiheesta muualla

* Tietoa ja kuvia Playa de las Américasista sekä Teneriffasta
Fosfolipidi

**Fosfolipidit** ovat eräs lipidien alaluokka. Fosfolipideissä kolmihiilisen glyserolimolekyylin kahteen hiileen on esteröitynyt rasvahappo ja kolmanteen hiileen fosforihappo. Fosforihappoon on lisäksi esteröitynyt vielä toinen alkoholi, esimerkiksi aminoalkoholi koliini. Fosfolipidit ovat erittäin tärkeä rakennekomponentti biologisissa membraaneissa, esimerkiksi solukalvolla ja mitokondrion ulkokalvolla. Fosfolipidit muodostavat solukalvon kaksikerroksisen rungon.

Fosfolipidimolekyylin rakenne saa aikaan tiettyjä ominaisuuksia, joilla on suuri merkitys sen toiminnalle. Rasvahappopään kaksi pitkää poolitonta hiiliketjua muodostavat molekyylin hydrofobisen eli vettähylkivän pään ja polaarinen fosfaattipää alkoholeineen puolestaan hydrofiilisen, joten molekyyli on näin ollen amfipaattinen. Fosfolipidin toinen pää siis on vesihakuinen ja toinen vesipakoinen. Tällainen rakenne saa aikaan sen, että vedessä ollessaan molekyylit muodostavat kaksoiskalvon, missä hydrofobiset päät ovat toisiaan vasten kalvon sisäpuolella ja hydrofiiliset fosfaattipäät kalvon ulkopuolella vesipitoisessa ympäristössä. Kalvon rakenteen pitävät paikallaan ei-kovalentit voimat, kuten hydrofobiset vuorovaikutukset ja van der Waalsin voimat.

## Aiheesta muualla

*Terveysportti, metatesaurus: Fosfolipidit
*Solunetti: Fosfolipidit
*PubChem: Phospholipids
Kilpailu

**Kilpailu** on kahden tai useamman osapuolen välistä toimintaa, jossa kukin osapuoli tavoittelee tiettyä päämäärä, joka ei ole osapuolten kesken jaettavissa. Kilpailua käydään useista eri syistä. Esimerkiksi luonnossa lajit kilpailevat olemassaolostaan ja liiketaloudessa yritykset kilpailevat asiakkaista. 

Toisessa, kapeammassa merkityksessä kilpailu on järjestetty tapahtuma, jossa osanottajien tavoitteena on kilpailun voittaminen. Usein tällaisiin kilpailuihin liittyy voittajan tai voittajien palkitseminen.

## Katso myös

*Kilpailu (taloustiede)
Ardennes

**Ardennes** on Ranskan departementti numero 08. Koillis-Ranskassa sijaitseva departementti on saanut nimensä Ardennien vuoristoalueen mukaan, ja se kuuluu Champagne-Ardennen hallintoalueeseen. Ardennes on yksi Ranskan alkuperäisistä, 1790 perustetuista departementeista. Vuonna 2005 siellä eli noin 287&nbsp;000 asukasta.

## Maantiede
Ardennesia ympäröivät Ranskan departementit Meuse, Marne ja Aisne sekä pohjoisessa Belgia. Koska alue sijaitsee Ardennien ylängöllä, alueella on paljon tiheitä metsiä. Alueen tärkein joki on Maas.

## Katso myös
* Luettelo Ardennesin kunnista

## Lähteet
Fotiino

**Fotiino** () on supersymmetristen teorioiden ennustama hypoteettinen hiukkanen. Fotiino on yksi gaugiinoista.

Fotiino voidaan jossain mielessä ajatella olevan fotonin supersymmetrinen kumppani eli ns. superpartneri, jonka spin on ½. Kenttien sekoittumisesta johtuen fotiino ei kuitenkaan ole samalla tavalla fysikaalinen hiukkanen kuin fotoni, mutta löyhästi ajatellen keveimmän neutraliinon voidaan ajatella vastaavan fotiinoa. Tässä kontekstissa fotiino on neutraali hiukkanen ja sitä pidetään ehdokkaana myös supersymmetrisen teorian kevyimmäksi hiukkaseksi (LSP), joka joissain malleissa on hajoamaton.

Tutkijat ovat selvittäneet, mitä tapahtuu, jos superhiukkasia ilmentäviä reaktioita tehdessä s-hiukkasia hajotettaessa tapahtuu. On selvinnyt, että tällöin syntyy todennäköisemmin elektroneja ja fotiinoja kuin higgsiinoja.

## Lähteet
Tuusulan puolesta

**Tuusulan puolesta ry** (Tupu) on tuusulalainen 28. lokakuuta 2003 perustamiskokouksensa pitänyt yhdistys, joka osallistui kunnallisvaaleihin 2004 ja joka saavutti 14 valtuustopaikkaa. Yhdistyksen perustamisen motiivina oli kunnallisen päätöksenteon keskittyminen kahteen kunnanvaltuustoryhmään.
## Vaalit

## Lähteet

## Aiheesta muualla
*Tuusulan puolesta ry
Academia Latinitati Fovendae

**Academia Latinitati Fovendae** on kansainvälinen, vuonna 1967 perustettu järjestö, jonka jäsenet ovat latinan opettajia ja tukijoita. Järjestön päätavoite on lisätä kiinnostusta latinaa ja sen opiskelua, latinankielistä kirjallisuutta ja Rooman kulttuuria kohtaan.

Järjestö on pitänyt vuodesta 1966 lähtien useita maailmankongresseja ympäri maailmaa. Elokuussa 1997 järjestö piti maailmankongressinsa Jyväskylässä.

Järjestön pääkonttori sijaitsee Roomassa.

## Aiheesta muualla
* http://www.academialatina.org/ingles/alf.html
Kevyin supersymmetrinen hiukkanen

**Kevyin supersymmetrinen hiukkanen** on geneerinen erityisnimitys hypoteettiselle hiukkaselle supersymmetrisissä teorioissa. Useimmiten hiukkaseen viitataan nimityksellä LSP (Lightest Supersymmetric Particle).

Nimensä mukaisesti LSP on kevyin supersymmetristen teorioiden ennustama hiukkanen. LSP saattaa muodostaa suurimman osan galakseissa havaitusta pimeän aineen massasta. Useimmissa supersymmetrisissä malleissa kevein supersymmetrinen hiukkanen on neutraliino, joka on sekoitus Z-bosonin, fotonin ja neutraalin Higgsin bosonin superpartnereista (zino, fotiino ja kaksi higgsiinoa).

## Lähteet
Amelle Berrabah

**Amelle Sousa Berrabah** (s. 22. huhtikuuta 1984 Aldershot, Hampshire) on englantilainen laulaja, joka kuului tyttöyhtyeeseen Sugababes. Hän aloitti kokoonpanossa joulukuussa 2005, korvaten alkuperäisjäsen Mutya Buenan. Vuonna 2009 hän oli soolona mukana Tinchy Stryderin singlellä ”Never Leave You”, joka oli listaykkösenä Britanniassa.

Berrabah on yksi kuudesta lapsesta. Hänen vanhempansa olivat Marokosta ja omistivat kebab-kioskin hänen kotikaupungissaan Aldershotissa.

Berrabahin ensimmäinen levytys Sugababesin kanssa oli uudelleenäänitys kappaleesta ”Red Dress”. Yhtye julkaisi Berrabahin liittymisen jälkeen neljännen albuminsa *Taller In More Ways* uudelleen uusilla kuvilla varustettuna ja Berrabah oli mukana kolmella uudella ääniraidalla, joista julkaistiin singleinä ”Red Dress” ja ”Follow Me Home”.

Joulukuussa 2007 Sugababes julkaisi viidennen kokopitkän albumin *Change*, jonka ensimmäinen single ”About You Now” pysyi Britannian singlelistan kärjessä neljä viikkoa. Berrabah oli vuonna 2007 pidätettynä pahoinpitelystä ja seuraavana vuonna vahingonteosta, mutta syytteitä ei nostettu kummassakaan tapauksessa. Sugababesin jäsenten kesken oli erimielisyyksiä, minkä johdosta Keisha Buchanan poistettiin kokoonpanosta ja tilalle otettiin uusi jäsen. Tapahtumat eivät olleet hyväksi Berrabahin mielenterveydelle, ja hän kirjautui psykiatriselle klinikalle kolmeksi viikoksi.

Sugababes hajosi vuonna 2011, jonka jälkeen Berrabah on julkaissut hieman soolomusiikkia ja esiintynyt reality-ohjelmissa.
Turun Tähtituotanto

**Turun Tähtituotanto Oy** on levykustannukseen ja ohjelmapalvelujen tuottamiseen erikoistunut yhtiö, jonka perustivat turkulaiset Ari Hakulinen ja Rauno Lepistö vuonna 1989 Anneli Saariston *[[La dolce vita (musiikkikappale)|La Dolce Vita]]* -projektia varten. Vuonna 1999 julkaistiin ensimmäinen Sointu juhlalevysarjan ensimmäinen osa, jolla on vanhoja Sointu-levymerkin savikiekkoja. Myös jokavuotisen Sointu-konsertin järjestäminen uudenvuodenaattona Turussa kuuluu asiaan.
Turun Tähtituotanto tekee laajaa yhteistyötä Artie Musicin kanssa.

## Levymerkit
* fifty-fifty records
* Sointu
* Ultra
* Melody

## Aiheesta muualla
* kotisivut
Mike Ness

**Mike Ness** (oik. **Michael James Ness**, s. 3. huhtikuuta 1962) on yhdysvaltalainen muusikko ja Social Distortionin kitaristi, laulaja, pääasiallinen kappaleiden kirjoittaja sekä ainoa alkuperäisjäsen.

## Ura ja elämä
Mike Ness syntyi 3. huhtikuuta 1962 Stonehamissa Massachusettsissa. Hän kasvoi pääasiassa Orange Countyssa Kaliforniassa ja joutui 15-vuotiaana ulos vanhempiensa kodista. Hän perusti Social Distortionin vuonna 1979.

Nessin kamppailu päihderiippuvuuden kanssa syveni bändin alkuaikoina. Kun yhtye julkaisi klassikkolevynsä *Mommy’s Little Monster* vuonna 1983, hänen itsetuhoinen elämäntyylinsä — taltioituna elokuvassa *Another State of Mind* (1985) — oli vähällä hajottaa koko bändin.

Selvittyään huumeista ja alkoholista Ness kokosi Social Distortionin uudelleen ja julkaisi vuonna 1988 juurevamman albumin *Prison Bound*. Sitä seurasi vuonna 1990 yhtyeen ensimmäinen suuren levy-yhtiön julkaisu *Social Distortion*, joka sisälsi hitin “Ball and Chain”.

Vuoden 1992 albumin *Somewhere Between Heaven and Hell* jälkeen bändi jäi pitkäksi aikaa tauolle, kunnes palasi neljä vuotta myöhemmin levyllä *White Light, White Heat, White Trash* (1996).Vuonna 1999 Mike Ness julkaisi ensimmäisen sooloalbuminsa *Cheating at Solitaire*, jota seurasi saman vuoden lopulla cover-albumi *Under the Influences*. Nessin sooloalbumit poikkeavat kantri- ja perusrock-musiikillaan paljon Social Distortionin punk-musiikista. 

Alkuvuosina hän soitti Gibson SG -kitaraa, nykyään Ness soittaa Gibson Les Paul -kitaraa, jossa on *Orange County* -teksti.

## Sooloalbumit

* *Cheating at Solitaire* (1999)
* *Under the Influences* (1999)

## Aiheesta muualla
* 
* http://www.mikeness.com/

## Lähteet:
Cat 1 (albumi)

__NOTOC__
**Cat #1** on yhdysvaltalaisen, KISS-yhtyeestä tunnetuksi tulleen Peter Crissin vuonna 1994 julkaistu albumi. Myös KISS-yhtyeestä tunnettu Ace Frehley vierailee levyllä soittaen soolokitaraa kappaleissa "Bad Attitude", "Walk The Line" ja "Blue Moon Over Brooklyn".

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Peter Criss – laulu, rummut
* Mark Montague – basso
* Mike Stone – kitara, laulu
* Mike McLaughlin – kitara
* Ace Frehley – kitara (kappaleet 1, 2 & 8)

## Arvostelut
* AllMusic: 

## Lähteet
Hemidesmosomi

**Hemidesmosomi** eli puolidesmosomi on mekanismi, joka liittää epiteelin tyvisolukerrosta alla olevaan tyvikalvoon.
 
## Rakenne

Epiteelisolun soluliman puolella hemidesmosomin rakenne muistuttaa desmosomia: epiteelisolun solukalvoon liittyy selvä liitosproteiinien muodostama paksunnos, johon solun tukirangan keratiinin muodostamat välikokoiset säikeet kiinnittyvät. Vaikka hemidesmosomit kytkeytyvät desmosomien tapaan solun tukirankaan, niissä ei ole desmosomeille tyypillisiä molekyylejä, kuten desmoplakiineja ja desmogleiineja. Solukalvon lävistävä ja tyvikalvoon kiinnittyvä proteiini on hemidesmosomissa integriini-niminen transmembraaniproteiini. Solun sisällä alfa4-integriini kiinnittyy keratiinifilamentteihin plektiini-nimisen proteiinin välityksellä ja tyvikalvolla beta6alfa4-integriini tyvikalvon rakenneproteiiniin, laminiiniin. Näin syntyy mekaanisesti kestävä sidos. Integriinit mahdollistavat myös viestinvälityksen esimerkiksi solunjakaantumisen, erilaistumisen tai apoptoosin yhteydessä. 

Toinen hemidesmosomin rakenteen kannalta tärkeä kalvoproteiini on tyypin XVII kollageeni (bullous pemfigoidi-antigeeni 180, eli BP180). Se kiinnittyy solun sisällä keratiineihin BP230-nimisen proteiinin välityksellä. 

## Häiriöt

Tauteja, joiden syynä on DNA-muutokset hemidesmosoia muodostavien proteiinien geenien kohdalla, kutsutaan epidermolysis bullosa -tautiryhmäksi. Jos yksilönkehityksen aikana tapahtuu synnynnäinen mutaatio missä tahansa hemidesmosomia muodostavassa proteiinissa, se johtaa taipumukseen muodostaa ihoon rakkuloita. Samoin vaikuttavat näitä proteiineja vastaan muodostuvat autovasta-aineet. 

## Katso myös
*Aukkoliitos
*Desmosomi
*Tiivis liitos
*Vyöliitos

## Lähteet

## Aiheesta muualla
*http://www.solunetti.fi/fi/solubiologia/puolidesmosomi/2/
Si Monumentum Requires, Circumspice

__NOTOC__
**Si Monumentum Requires, Circumspice** on ranskalaisen black metal -yhtyeen Deathspell Omegan kolmas studioalbumi. Se on yhtyeen ensimmäinen avantgardempi ja progressiivisempi julkaisu, jollaista tyyliä yhtye on noudattanut kyseisestä levystä lähtien. Albumin sanoituksetkin ovat hyvin teologisia, toisin kuin suurimmalla osalla muista black metal -yhtyeistä, joiden sanoitukset ovat sanomaltaan selvästi suoraviivaisempia.

Kappale "Drink the Devil's Blood" on uudelleenäänitetty versio debyytin "Infernal Battles" kappaleesta.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Metalliluola: 10/10
* Sputnikmusic: 

## Lähteet

## Aiheesta muualla
* 
* 
* 
* 
* Levyn sanoitukset
Demetrios

**Demetrios** (; ) on kreikkalainen nimi, joka voi viitata seuraaviin henkilöihin:

* Demetrios I Poliorketes, Makedonian kuningas
* Demetrios II, Makedonian kuningas
* Demetrios, Makedonian kuningas Filippos V:n poika
* Demetrios Kalos, Demetrios I:n poika
* Demetrios I, seleukidien valtakunnan kuningas
* Demetrios II, seleukidien valtakunnan kuningas
* Demetrios III Eukairos, seleukidien valtakunnan hallitsija
* Demetrios I, Baktrian kuningas
* Demetrios (300-luku eaa.), arkkitehti
* Demetrios (ensimmäinen vuosisata), kyynikkofilosofi
* Demetrios Faleronlainen (k. n. 280 eaa.), puhuja ja peripateettiseen koulukuntaan kuulunut filosofi
* Demetrios Faroslainen (k. 214 eaa.), Illyrian Faroksen hallitsija 222–219 eaa.
* Demetrios Lakonialainen (100-luvun loppu eaa.), epikurolainen filosofi
* Demetrios Magnesialainen (ensimmäinen vuosisata eaa.), kirjailija
* Demetrios Mirhanvuodattaja, tessalonikalainen suurmarttyyri
* Demetrios Palaiologos, Bysantin keisari Manuel II Palaiologoksen poika.
* Demetrios I (1914–1991), ortodoksinen patriarkka
Led Zeppelin BBC Sessions

**Led Zeppelin BBC Sessions** on rockyhtye Led Zeppelinin vuonna 1997 julkaistu live-kokoelma, joka sisältää radioyhtiö BBC:n musiikkiohjelmia varten äänitettyjä yhtyeen esiintymisiä vuosilta 1969–1971.

## Kappaleet
### Levy 1

# 
# 
# 
# 
# 
# 
# 
# 
# 
# 
# 
# 
# 
# 

### Levy 2

# 
# 
# 
# 
# 
# 
# 
# 
# 
#
Espoon Sitoutumattomat

**Espoon Sitoutumattomat** on Espoon kunnallispolitiikassa vaikuttava ryhmittymä, joka on koonnut yhteen sitoutumattomia ja pienten puolueiden toimijoita. Enimmillään sitoutumattomat ovat saaneet Espoon kaupunginvaltuustoon viisi edustajaa ensimmäisissä vaaleissaan 1992.

Vuosina 2001–2008 Espoon sitoutumattomien ryhmässä vaikutti Perussuomalaisten puheenjohtaja Timo Soini. Kunnallisvaaleissa 2008 Perussuomalaiset asettivat oman listansa eikä erillistä sitoutumattomien listaa muodostettu. Perussuomalaisten listalla olleista 21:stä Espoon Sitoutumattomien ehdokkaasta valittiin valtuustoon kaksi. Keväällä 2012 yhdistyksen hallitus hylkäsi esityksen yhteisestä listasta Perussuomalaisten kanssa tulevissa vaaleissa. Valtuutettu Kurt Byman ajoi kuitenkin yhteistyölinjaa, ja vei sen läpi, jolloin puheenjohtaja Mikko Björklund ja toinen hallituksen jäsen erosivat tehtävistään.
## Vaalit

## Puheenjohtajat
* Mikko Björklund 2010–2012

## Lähteet
Bob Francis

**Bob Francis** (s. 5. joulukuuta 1958 North Battleford, Saskatoon, Kanada) on kanadalainen jääkiekkoilija ja jääkiekkovalmentaja. 

Pelaajaurallaan Francis pelasi 244 ottelua IHL-liigassa ja 14 peliä NHL:ssä Detroit Red Wingsissä.

NHL:ssä Francis toimi Boston Bruinsin apuvalmentajana vuosina 1997–1999 ja Phoenix Coyotesin päävalmentajana vuosina 1999–2004. Vuonna 2002 hänet valittiin NHL:n vuoden valmentajaksi. Vuonna 2006 hän teki kahden vuoden sopimuksen SM-liigaseura HIFK:n kanssa, mutta sai potkut jo joulukuussa 2006. Potkujen syynä oli Francisin alkoholin käyttö.

## Valmennushistoria

* IHL
** Salt Lake Golden Eagles (1987–1993)
* AHL
** Saint John Flames (1993–1995)
** Providence Bruins (1995–1997)
* NHL
** Boston Bruins (1997–1999) (Apuvalmentaja)
** Phoenix Coyotes (1999–2004)
* SM-Liiga
** HIFK (2006)

## Lähteet
Muotoilija (AMK)

**Muotoilija (AMK)** on kulttuurialan ammattikorkeakoulututkinnon tutkintonimike. Tutkinnon laajuus on 240 opintopistettä. Tutkinto suoritetaan muotoilun koulutusohjelmassa, ja opinnot kestävät 4 vuotta. Muotoilun koulutusohjelmassa yhdistyvät käsi- ja taideteollisuus, teollinen muotoilu ja käsityö. Koulutusohjelman suuntautumisvaihtoehdot ja painotukset vaihtelevat eri ammattikorkeakouluissa.

Muotoilijat työskentelevät yleensä taideteollisuudessa ja kulttuurielämän palveluksessa sekä eri alojen sisällöntuotantoon ja viestintään liittyvissä tehtävissä. Tyypillisiä työtehtäviä ovat tuotesuunnittelu, tuotteiden valmistus ja markkinointi sekä asiantuntija- ja esimiestehtävät. Koulutus antaa myös valmiudet itsenäisenä yrittäjänä toimimiseen.

## Katso myös
* Teollinen muotoilija
Jussi Eskola (urheilukirjailija)

**Jussi Eskola** (s. 1973) on suomalainen vapaa urheilutoimittaja, valokuvaaja ja kirjailija. Jalkapalloon sekä kirjoittamisessa että valokuvauksessa erikoistunut Eskola on kirjoittanut sekä yksin että yhdessä muiden asiantuntijoiden kanssa useita jalkapalloa käsitteleviä teoksia. Hän on toiminut myös kääntäjänä, hän on kääntänyt Alex Bellosin kirjoittaman kirjan *[[Futebol - Brasilialainen elämantapa]]* englannista suomeksi (alkuteos *Futebol – The Brasilian Way of Life*). 

## Teoksia
### Yksin kirjoitetut
* *[[Pyöreän pallon eri kulmat]]* (Koala-Kustannus, 1998)
* *[[Elämää suuremmat jalkapalloilijat]]* (Koala-Kustannus, 2004)

### Yhteistyönä kirjoitetut
* Jussi Eskola, Mauri Forsblom, Juha Tamminen: *[[Jalkapallon EM-kisat 2004 (kirja)|Jalkapallon EM-kisat 2004]]* (Intereuropean Publications, 2004)
* Jussi Eskola, Mauri Forsblom: *[[Helsinki Cup 1976-2005]]* (2005)
* Jussi Eskola, Mauri Forsblom, Pekka Franck: *[[Saksa 2006 - Jalkapallon MM-kisat]]* (Koala-kustannus, 2006)
* Jussi Eskola, Pekka Mäntylä: *[[Me mennään kisoihin]]* (Tammi, 2020)

## Lähteet

## Aiheesta muualla
* Eskolan kotisivu
Demetrios Mirhanvuodattaja

Suurmarttyyri **Demetrios Mirhanvuodattaja** (*Thessalonikalainen*, ) vaikutti Kreikassa 200-luvun lopussa ja 300-luvun alussa. Hän kuoli keisari Galeriuksen (305–311) aikana.

Demetrios kohosi sotilaana sotajoukkojen komentajaksi ja Kreikan prokonsuliksi. Ilmiannon vuoksi Demetrios joutui kristittynä vangituksi ja heitettiin vankilaan. Vuonna 306 sotilaat tappoivat Demetrioksen pistämällä keihään hänen sydämeensä.

Pyhä Demetrios on Thessalonikin kaupungin suojeluspyhä ja hänen muistoaan kunnioitetaan kaupungissa monin tavoin. Kaupungissa sijaitsee Pyhän Demetrioksen kirkko, jossa säilytetään hänen pyhäinjäännöksiään. Ortodoksinen kirkko kunnioittaa pyhän Demetrioksen muistoa vuosittain lokakuun 26. päivänä.

## Aiheesta muualla

*Ortodoksi.net / Suurmarttyyri Demetrios Mirhanvuodattaja